Cameron Diaz

D **Cameron Michelle Diaz** (* 30. Augschte 1972 z San Diego, Kalifornien) isch e US-amerikanischi Schauspiileri, Synchronsprächeri un en ehmolig Model.

## Lääben un Karriere
D Eltere vum Vater vu dr Diaz, em Emilio Diaz, sin vu Kuba gstammt. Är het bim kalifornische Elkonzärn UNOCAL as Vorarbaiter gschafft, ihri Mueter Billie Early het as Verdrätteri im Import/Export gschafft un het dytschi, änglischi un indianischi Vorfahre. D Diaz het e elteri Schwschter, d Chimene Diaz. D Cameron isch im kalifornische Long Beach ufgwachse un zerscht uf d Los Cerritos Elementary School un derno uf Long Beach Polytechnic High School gange. Mit 16 Johr het si ihre Elterehuus verloo un in dr fimf Johr derno as Modell in verschidene Länder gschafft, dodrunter Japan, Auschtralie, Mexiko, Marokko un Frankrych. Im Alter vu 21 Johr isch si uf Kalifornie retuur chuu, het wyter as Modell gschafft un fir e Roll im Film *The Mask* (1994) vorgsproche. Drotz ass si kai schauspiilerischi Erfahrig ghaa het, isch si Hauptdarstelleri in däm Film wore, wu si as wyblige Gegepart vum Jim Carrey d Roll vum stereotype „nätte blonde Maidli“ gspiilt het. Dr Kinoerfolg het er wyteri Rolle yybrocht in Film wie *Minnesota* oder *My Best Friend’s Wedding*.

Dr große Durbruch isch dr Diaz 1998 mit dr Kumdei *There’s Something About Mary* glunge, wun ere en erschti Golden-Globe-Nominierig yybrocht het. Derno het si in Independetfilm mitgspiilt. Ihri Rollen in dr Straife *Being John Malkovich* un *Any Given Sunday* hän ere positivi Kritiken yybrocht. Fir *Being John Malkovich* het si anne 1999 ihri zwoot Golden-Globe-Nominierig iberchuu.

Anne 2000 isch d Diaz as California-Girl im Färnseh-Remake *Charlie’s Angels* ufdrätte. Wäg em kommerziällen Erfolg vum erschte Dail isch 2003 e Furtsetzig drillt wore, wu bi dr Filmkritik wenig Gnad gfunde het, aber mit eme Yyspiilergebnis vu 259 Mio. US-Dollar glych erfolgrych gsii isch. Dr Film isch fir Guldeni Imbeeri nominiert gsii. Scho bi dr Draiarbete het si d Diaz gege ne dritte Dail uusgsproche, weil si au in Zuechumft no an ärnschthafte Filmproduktione het well mitwirke.

Anne 2001 het si *Vanilla Sky* näb em Tom Cruise un dr Penélope Cruz mitgspiilt un 2002 im Film *Gangs of New York* vu Reschisser Martin Scorsese, wu fir zeh Oscar nominiert woren isch. Fir beedi Fil isch si as *Beschti Nääbedarstelleri* fir dr Golden Globe nominiert wore. Anne 2004 het si d Roll vu dr Maggie im Film *In Her Shoes* an dr Syte vu dr Shirley MacLaine un em Toni Collette gspiilt. Noch eme wytere Publikumserfolg het d Diaz e Roll im Film *The Holiday* an dr Syte vum Jude Law, dr Kate Winslet un em Jack Black iberchuu. Bi ihrem ngeschte Film het d Diaz an dr Syte vum Ashton Kutcher in *Love Vegas* gspiilt. Dr Film het schläächti Kritike iberchuu, d Diaz un dr Kutcher sin baidi fir e Guldini Imbeeri nominiert wore.

Anne 2009 het d Diaz in *My Sister’s Keeper* e jungi Mueter gspiilt, wu s Chind Bluetchräbs iberchuu het. Anne 2010 isch si in dr Actionkumedi *Knight and Day * an dr Syte vum Tom Cruise z sääne gsii.

Am 22. Juni 2009 isch d Cameron Diaz mit eme Stäärn uf em Hollywood Walk of Fame (bi 6712 Hollywood Boulevard vor em Grauman’s Egyptian Theatre) in dr Kategory Film gehrt wore.

Di dytsch Standardsynchronstimm vu dr Diaz isch d Katrin Fröhlich.

Zytwys het d Diaz zue dr Holywoodschauspiiler mit em greschte Verdiesnscht ghert. Wu si fir Nachdem sie für *Shrek the Third* e Gasch vu 30 Millionen US-Dollar iberchuu het, isch si in dr Forbes-Ranglischt mit eme Yychuu vu 50 Millionen US-Dollar (zwische Juni 2007 un Juni 2008, mit Wärbenyynahme) uf em erschte Blatz gläge.

### Persenligs
D Diaz het vu 1990 bis 1995 e Beziehig mit em Produzänt Carlos de la Torre ghaa. Vu 1996 bis 1998 isch si mit ihrem Kolleg Matt Dillon un vu 1999 bis 2003 mit em Schauspiiler Jared Leto, au bekannt as Sänger vu dr Band 30 Seconds to Mars, liiert gsii. Vum Summer 2003 bis Jänner 2007 het d Diaz mit em Justin Timberlake zämmegläbt. Zwische Juli 2010 un Septämber 2011 sin si un dr Baseballer Alex Rodriguez e Baar gsii.

Am 5. Jänner 2015 het si z Los Angeles dr Musiker Benji Madden ghyrote, dr Sänger vu dr Band Good Charlotte, wu si syt 2014 mit verlobt gsii isch. Si sin Eltere vun ere Dochter (*&nbsp;Dezämber 2019) un eme Suhn (*&nbsp;Merz 2024).

## Filmografy (Uuswahl)

### as Darstelleri
* 1994: The Mask (*Die Maske*)
* 1995: The Last Supper (*Last Supper – Die Henkersmahlzeit*)
* 1996: She's the One
* 1996: Feeling Minnesota
* 1996: Head Above Water (*Kopf über Wasser*)
* 1997: My Best Friend’s Wedding (*Die Hochzeit meines besten Freundes*)
* 1997: A Life Less Ordinary (*Lebe lieber ungewöhnlich*)
* 1998: Fear and Loathing in Las Vegas
* 1998: Very Bad Things
* 1998: There’s Something About Mary (*Verrückt nach Mary*)
* 1999: Any Given Sunday (*An jedem verdammten Sonntag*)
* 1999: Being John Malkovich
* 2000: Charlie’s Angels (*3 Engel für Charlie*)
* 2000: Things You Can Tell Just by Looking at Her (*Gefühle, die man sieht*)
* 2001: Vanilla Sky
* 2001: The Invisible Circus (*Deadly Shadows*)
* 2002: Slackers
* 2002: The Sweetest Thing (*Super süß und super sexy*)
* 2002: Gangs of New York
* 2002: Minority Report
* 2003: Charlie’s Angels: Full Throttle (*3 Engel für Charlie – Volle Power*)
* 2005: In Her Shoes (*In den Schuhen meiner Schwester*)
* 2006: The Holiday (*Liebe braucht keine Ferien*)
* 2008: What Happens in Vegas… (*Love Vegas*)
* 2009: My Sister’s Keeper (*Beim Leben meiner Schwester*)
* 2009: The Box (*The Box – Du bist das Experiment*)
* 2010: Knight and Day
* 2011: The Green Hornet
* 2011: Bad Teacher
* 2012: What to Expect When You're Expecting (*Was passiert, wenn’s passiert ist*)
* 2012: Gambit (*Gambit – Der Masterplan*)
* 2013: The Counselor
* 2014: The Other Woman (*Die Schadenfreundinnen*)
* 2014: Sex Tape
* 2014: Annie
* 2025: Back in Action

### as Synchronsprächeri
* 2001: Shrek (*Shrek – Der tollkühne Held*) as Fiona
* 2004: Shrek 2 (*Shrek 2 – Der tollkühne Held kehrt zurück*) as Fiona
* 2007: Shrek the Third (*Shrek der Dritte*) as Fiona
* 2010: Shrek Forever After (*Für immer Shrek*) as Fiona

## Uuszaichnige (Uuswahl)
### Uuszaichnige
* 1999: Blockbuster Entertainment Award fir *Any Given Sunday*
* 1999: Alma Award fir *Any Given Sunday*
* 2001: Boston Society of Film Critics Award fir *Vanilla Sky*
* 2002: Chicago Film Critics Association Award fir *Vanilla Sky*
* 2004: Imagen Foundation Award fir *Charlie’s Angels: Full Throttle*
* 2009: Stäärn uf em Hollywood Walk of Fame

### Nominierige
* 1999: Golden Globe as *Beschti Darstelleri* fir *There’s Something About Mary*
* 2000: Golden Globe as *Beschti Nääbedarstelleri* fir *Being John Malkovich*.
* 2000: SAG Award as *Beschti Nääbedarstelleri* fir *Being John Malkovich*
* 2000: British Academy Film Award as *Beschti Nääbedarstelleri* fir *Being John Malkovich*
* 2002: Golden Globe as *Beschti Nääbedarstelleri* fir *Vanilla Sky*
* 2002: SAG Award as *Beschti Nääbedarstelleri* fir *Vanilla Sky*
* 2003: Golden Globe as *Beschti Nääbedarstelleri* fir *Gangs of New York*
* 2004: Guldeni Imbeeri as *Schlächteschti Schauspiileri* fir *Charlie’s Angels: Full Throttle*
* 2006: Imagen Foundation Award as *Beschti Darstelleri* fir *[[In den Schuhen meiner Schwester]]*
* 2008: Kids’ Choice Awards as *Beschti Stimm in eme Animationsfilm* fir *Shrek the Third*
* 2009: Guldeni Imbeeri as *Schlächteschti Schauspiileri* un *Schlächterscht Lyynwandbaar* (zämme mit em Ashton Kutcher) fir *Love Vegas*

## Schrifte
* *The Body Book: the law of hunger, the science of strength, and other ways to love your amazing body.* Harper Wave, New York 2013, ISBN 978-0-06-225274-6.
* *The Longevity Book: the science of aging, the biology of strength, and the privilege of time.* Harper Wave, New York 2016, ISBN 978-0-06-237518-6.

## Literatur
* Daniel O’Brien: *Cameron Diaz.* Schwarzkopf & Schwarzkopf, Berlin 2008, ISBN 978-3-89602-829-7.
* Lars Penning: *Cameron Diaz.* Bertz + Fischer Verlag, Berlin 2001, ISBN 3-929470-32-2

## Weblink

* 
* 
* Cameron Diaz bi Moviepilot
* 
* 

## Fueßnote